google/wiki40b huggingface dataset:
Lamadeleine-Val-des-Anges

Poloha

Obec má rozlohu 6,52 km². Najvyšší bod je položený 1 075 m n. m. a najnižší bod 537 m n. m.

Obyvateľstvo

Počet obyvateľov obce je 33 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Doubek (prírodná rezervácia)

Ochrana

Predmetom ochrany je zmiešaný listnatý les s výskytom vzácnych druhov rastlín.
Le Plessis-aux-Bois

Poloha

Obec má rozlohu 3,41 km². Najvyšší bod je položený 136 m n. m. a najnižší bod 98 m n. m.

Obyvateľstvo

Počet obyvateľov obce je 236 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Cenová hladina

Cenová hladina je vážený priemer cien tovarov a služieb v hospodárskej sústave, meraný napríklad pomocou indexu spotrebiteľských cien.
Nárast cenovej hladiny sa nazýva inflácia, zatiaľ čo jej pokles deflácia. Je jedným z maastrichtských (konvergenčných) kritérií. Podmienkou je cenová stabilita - neprekročenie miery inflácie troch členských štátov s najvyššou cenovou stabilitou, o viac ako 1,5%.
Július Ladziansky

Životopis

Študoval na gymnáziu v Leviciach, medicínu na univerzite v Budapešti a na Lekárskej fakulte UK v Bratislave, 1939 univ. prof. Od roku 1930 pracovník a od roku 1936 prednosta Anatomického ústavu, od roku 1940 Histologicko-embryologického ústavu Lekárskej fakulty Slovenskej univerzity v Bratislave. Absolvoval študijný pobyt u prof. Eggelinga v Nemecku. V anatómii proti teóriám o funkcionálnom pôvode skoliózy riešil problém jej vzniku na anatomickom podklade. Priekopnícku prácu vykonal na poli slovenskej anatomickej terminológie, jeho Pitevné cvičenia z topografickej anatómie patria dodnes k základným dielam. Prispieval hlavne do Bratislavských lekárskych listov, 1940-1941 ich zodpovedný redaktor a Anatomischer Anzeigeru. Člen Učenej spoločnosti Šafárikovej, Slov. učenej spoločnosti, viacerých zahraničných lekárskych spoločností.
Mark C. Lee

Štúdium a zamestnanie

V rodnom meste absolvoval strednú školu (High School, Virogua). Potom nastúpil do leteckej akadémie v Colorado Springs, ktorú zdarne ukončil v roku 1974. Študoval na Massachusetts Institute of Technology, tu ukončil štúdium v roku 1980.
V roku 1984 nastúpil k NASA, kde zostal až do roku 2001. Potom pracoval v súkromnom sektore.
Oženil sa dvakrát a má tri deti.
Ladislav Karabin

Kariéra

S kariérou začal ešte vo federálnej lige za Slovan Bratislava. V roku 1990 bol draftovaný klubom Pittsburgh Penguins v 9. kole zo 173. miesta. Následne odohral v NHL 9 zápasov za spomínaný klub no bodovo sa nepresadil a väčšinu svojho trojročného pôsobenia strávil na farmách v IHL a AHL. Následne sa vrátil do Európy kde odohral tri sezóny v slovenskej Extralige a získal titul majstra Slovenska v sezóne 1997/1998. Potom odišiel do nemeckej najvyššej súťaže kde strávil šesť sezón a v tíme Iserlohn Roosters v sezóne 2005/2006 ukončil kariéru.

Česko-Slovensko

V česko-slovenskom drese nastúpil prvýkrát 15. decembra 1992 na turnaji Cena Izvestijí v Moskve v zápase proti Kanade (4:4). Celkovo v česko-slovenskom drese odohral 4 zápasy a neskóroval ani raz. Reprezentoval tiež na juniorských šampionátoch do 18 a 20 rokov v rokoch 1988 a 1990.

Slovensko

V slovenskom drese nastúpil na svoj prvý zápas 23. marca 1993 v zápase proti Taliansku (7:2). Celkovo odohral v slovenskom drese 5 zápasov, ani raz neskóroval.

Osobný život

Je ženatý. S manželkou Kathy má dcéru Lacey Elisabeth Jeho otec je dlhoročný činnovník spišskonovoveského hokeja Ladislav Karabin starší.
Omonville-la-Petite

Poloha

Obec má rozlohu 6,16 km². Najvyšší bod je položený 181 m n. m. a najnižší bod 0 m n. m.

Obyvateľstvo

Počet obyvateľov obce je 140 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Charenton-le-Pont (mesto)

Geografia

Susedné obce: Alfortville, Ivry-sur-Seine, Maisons-Alfort, Paríž a Saint-Maurice.
Germigny-sous-Coulombs

Poloha

Obec má rozlohu 6,53 km². Najvyšší bod je položený 196 m n. m. a najnižší bod 83 m n. m.

Obyvateľstvo

Počet obyvateľov obce je 203 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Alojz Schronk

Životopis

V rokoch 1908 až 1926 pôsobil ako učiteľ na Ľudovej škole vo Vrábľoch, kde založil a viedol miestnu dychovku (1910). V roku 1942 tu založil v Sečovciach dychovku a bol jej prvým kapelníkom, do roku 1964. V rokoch 1951 až 1953 tu bol hudobným pedagógom v hudobnej škole kde vyučoval hru na husliach. 13. septembra 1964 sa presťahoval do Nitry.

Pamiatka

21. marca 2011, pri príležitosti 45. výročia úmrtia, bola na jeho počesť osadená pamätná tabuľa na priečelí Základnej umeleckej školy v Sečovciach. Text v slovenskom jazyku znie: „V tejto budove pôsobil a tvoril zakladateľ sečovskej hasičskej dychovej hudby /1. 2. 1942/ – Alojz Schronk (* 8. 8. 1883 Plavecký Mikuláš † 21. 3. 1966 Nitra) – kapelník, skladateľ, organista, autor piesní pre dychovú hudbu, rečník a organizátor hudobného života v meste, posledný riaditeľ Štátnej ľudovej školy v Sečovciach. Pri príležitosti uplynutia 45 rokov od smrti venujú vďační občania a členovia dychovej hudby Sečovce 21. 3. 2011.“
Žoldybaj (jazero)

Žoldybaj (po kazašsky Жолдыбай - Žoldybaj) alebo zriedkavo Želdubaj je slané jazero v severnom Kazachstane asi 30 km severozápadne od mesta Kökšetau. Má rozlohu približne 26 km². Jazero je bezodtokové. Pobrežie je obomknuté širokým pruhom čierneho ílu (batkaka - баткака), ktorý zapácha po sírovodíku.
Ján Berzevici

Životopis

Príslušník šarišskej vetvy šľachtického rodu s predikátmi z Brezovice a Veľkej Lomnice. Slúžil v armáde, 1714 vstúpil do jezuitskej rehole, teológiu absolvoval na univerzite v Trnave. Misionár, 16 rokov slov. a maď. kazateľ, predstaviteľ rehoľných domov v Uhorsku a Sedmohradsku, napokon rektor seminára v Cluji, pôsobil aj v Banskej Bystrici. Autor dobovej náboženskej práce.
Villeneuve-la-Dondagre

Poloha

Obec má rozlohu 14,55 km². Najvyšší bod je položený 201 m n. m. a najnižší bod 161 m n. m.

Obyvateľstvo

Počet obyvateľov obce je 238 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Herly (Somme)

Poloha

Obec má rozlohu 3,75 km². Najvyšší bod je položený 87 m n. m. a najnižší bod 62 m n. m.

Obyvateľstvo

Počet obyvateľov obce je 49 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Annie Girardotová

Životopis

Druhú svetovú vojnu prežila s matkou a bratom v Normandii, otec zomrel, keď mala dva roky. Už ako dieťa chcela hrať, ale rovnako ako matka sa najskôr stala zdravotnou sestrou. Pri práci najskôr navštevovala dramatické kurzy, neskôr začala študovať herectvo na konzervatóriu. Začínala v divadle a v kabaretoch. Od 50. rokov sa začala objavovať v epizódnych filmových úlohách. Prvú veľkú divadelnú úlohu dostala v roku 1958 v hre Dvaja na hojdačke. Za svoje divadelné umenie získala viacero cien. 
V 70. rokoch 20. storočia sa z nej stala jedna z najobľúbenejších francúzskych herečiek. vďaka úlohám inteligentných emancipovaných nešťastných a trpiacich žien, ale so zmyslom pre humor. Stvárnila aj množstvo komediálnych úloh. 
V 80. rokoch prežila osobnú krízu. Skrachovalo divadlo, ktoré mala prenajaté so svojím partnerom Bobom Decoutom. Tlač navyše spochybňovala jej umeleckú poctivosť a mala problémy s dcérou. Kvôli tomu všetkému načas prestala hrať. Neskôr sa ale opäť pred filmovú kameru vrátila. 
Od roku 1962 bola vydatá za talianskeho herca Renata Salvatoriho, s ktorým mala dcéru Giuliu (* 1962); od roku 1980 žili odlúčene. Zhruba posledných päť rokov života trpela Alzheimerovu chorobu. 
Zomrela 28. februára 2011 v Paríži  a je pochovaná na Cimetière du Père-Lachaise.
Souligné-sous-Ballon

Poloha

Obec má rozlohu 12,76 km². Najvyšší bod je položený 103 m n. m. a najnižší bod 51 m n. m.

Obyvateľstvo

Počet obyvateľov obce je 1 171 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bazoncourt

Poloha

Obec má rozlohu 13,21 km². Najvyšší bod je položený 337 m n. m. a najnižší bod 215 m n. m.

Obyvateľstvo

Počet obyvateľov obce je 499 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Sainte-Foy-Tarentaise

Poloha

Obec má rozlohu 100,15 km². Najvyšší bod je položený 3 747 m n. m. a najnižší bod 871 m n. m.

Obyvateľstvo

Počet obyvateľov obce je 809 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Semallé

Poloha

Obec má rozlohu 14,04 km². Najvyšší bod je položený 163 m n. m. a najnižší bod 132 m n. m.

Obyvateľstvo

Počet obyvateľov obce je 395 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Coincourt

Poloha

Obec má rozlohu 7,99 km². Najvyšší bod je položený 295 m n. m. a najnižší bod 228 m n. m.

Obyvateľstvo

Počet obyvateľov obce je 151 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Chantraine

Poloha

Obec má rozlohu 6,2 km². Najvyšší bod je položený 486 m n. m. a najnižší bod 330 m n. m.

Obyvateľstvo

Počet obyvateľov obce je 3 105 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Newcastle upon Tyne

Dejiny

V tejto oblasti sa v minulosti nachádzalo rímske sídlo s názvom Pons Aelius. Názov Newcastle je odvodený od hradu, ktorý dal v roku 1080 postaviť Róbert III. Curthose, najstarší syn Viliama I. Dobyvateľa. Mesto v 12. storočí nadobudlo význam ako pevnosť na obchodnej ceste do Škótska. Obchodovalo sa tu s vlnou a neskôr bolo mesto centrom ťažby uhlia. V 16. storočí bol v meste založený prístav a lodenice, ktoré patrili medzi najväčšie na svete. Na konci 20. storočia priemysel v meste upadol a v súčasnosti je mesto centrom obchodu a kultúry. Známym je najmä pre svoj nočný život.
Elephant (album)

Charakteristika

Piesne stoja na pevných bluesových a rock and rollových základoch. Pri nahrávaní neboli použité moderné digitálne technológie, ale staré analógové nástroje. Tým sa dosiahla autentickosť a živelnosť prejavu.
The White Stripes nehrajú stále rovnaké žánrové štýly, ich skladby sú premenlivé. Od tvrdých "Black Math", "The Air Near My Fingers" a "Girl, You Have No Faith in a Medicine" cez známu "Seven Nation Army" až po krehkú "You'Ve Got Her in Your Pocket".
Joe Satriani

Koncerty

V rámci európskeho turné k pripravovanému sólovému albumu vystúpil Joe Satriani 3. júna 2008 na koncerte aj v Prahe. V Bratislave Joe Satriani vystúpil zatiaľ 2-krát. 14. októbra 2015 v rámci turné The Shockwave Tour a 21. marca 2018 ako projekt G3 spoločne s Johnom Petruccim a Uli Jon Rothom.

Filantrop

Od roku 2006 podporuje Satriani oficiálne neziskovú organizáciu Little Kids Rock, ktorej snahou je zmysluplnými aktivitami napĺňať voľný čas detí, hlavne zo slabších sociálnych vrstiev. Organizácia poskytuje deťom zdarma hodiny hudobnej praxe a teórie, rovnako aj hudobné nástroje. Satriani sa aktívne angažuje v projekte a spolu s priateľom Steve Vaiom zasadajú v dozornej rade nadácie.
Ledinghem

Poloha

Obec má rozlohu 8,68 km². Najvyšší bod je položený 202 m n. m. a najnižší bod 100 m n. m.

Obyvateľstvo

Počet obyvateľov obce je 292 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Stanislav Kropilák

Životopis

Stanislav Kropilák je absolventom Strednej priemyselnej škole grafickej a Právnickej fakulty Univerzity Komenského v Bratislave.

Športová kariéra

S basketbalom začínal v Slávii SVŠT Bratislava. Od roku 1976 hral v Interi Bratislava. S Interom sa stal štyrikrát majstrom ČSSR. Ďalší titul pridal počas vojenčiny v RH (Rudá Hvězda) Pardubice. Na sklonku kariéry legionárčil v Belgicku (Fleurus Brusel, Charleroi, Namur) a Luxembursku (Steinsel a Gilly).
Ako reprezentant ČSSR  sa zúčastnil šiestich majstrovstiev Európy (1975, 1977, 1979, 1981, 1983, 1985, 1987) z ktorých si odniesol jednu striebornú medailu (1985) a dve bronzové (1977 a 1981). Hral aj na dvoch svetových šampionátoch (1978 a 1982). 
Päťkrát bol nominovaný do výberu Európy. V roku 1982 hral za výber Európy proti USA v rámci osláv 50. výročia FIBA, za ktoré nastúpila napríklad aj neskoršia hviezda NBA Michael Jordan.
Je 208 cm vysoký a hrával na poste pivota.

Politika

Na začiatku 21. storočia vstúpil do politiky, stal sa členom politickej strany Pavla Ruska ANO. Nastúpil na neuplatňovaný mandát poslanca Františka Tótha vo volebnom období 2002 -2006.

Dopravná nehoda

V apríli 2005 spôsobil v Bratislave dopravnú nehodu, pri ktorej značne poškodil dopravné značenie. Televízia JOJ priniesla reportáž, podľa ktorej pri jazde pod vplyvom alkoholu ľahko zranil chodca a naháňala ho polícia. Predseda ANO Pavol Rusko to na tlačovej konferencii vehementne poprel a obvinil JOJ zo „zákerného klamstva a svinstva“. O pár mesiacov neskôr, po roztržke v jeho strane, keď sa Kropilák pridal k odídencom, sa Rusko zmienenej televízii verejne ospravedlnil a spomenul, že Kropilák bol v čase nehody „opitý ako snop“. Dodal, že on o tom netušil a oni (ostatní odídenci z ANO) ho nechali zastávať sa človeka, ktorý si to nezaslúžil.
Peter Kováčik

Životopis

Narodil sa v rodine lesného robotníka a vzdelanie získal na jedenásťročnej strednej škole v Brezne, po nej absolvoval Vysokú školu ekonomickú v Bratislave, kde získal titul inžiniera (1955-1960).
Pracoval ako redaktor Československej televízie, bol učiteľom na strednej škole v Skalici, redaktorom Stredoslovenského vydavateľstva (1962-1963) a neskôr i Československého rozhlasu v B. Bystrici (1963-1969) a taktiež pracovníkom Literárneho a hudobného múzea v B. Bystrici (1969-1973). Keď sa v roku 1973 presťahoval do Bratislavy, začal sa o tri roky neskôr venovať profesionálne svojej literárnej práci a pracoval ako scenárista Slovenského hraného filmu (1976-1987), 1989-1991 redaktor Československého rozhlasu v Bratislave, od 1996 na dôchodku v Bratislave.

Tvorba

Jeho literárne začiatky sa datujú od roku 1958, kedy začal vydávať svoje prvé diela v novinách a časopisoch a písal tiež pre rozhlas. Prvá kniha mu vyšla až v roku 1964 (zbierka poviedok o ľuďoch z periférie spoločnosti Portréty). Jeho diela majú často dramatický, rýchly dej a využíva striedanie kontrastov. Ako námety mu slúžia portréty nezvyčajných ľudí (životaschopný starček, ťažko skúšaný mrzák), no tiež 2. svetová vojna a súdobé ľudské a spoločenské problémy. Zaujíma sa o trpiacich ľudí, pre ktorých sa snaží vymôcť nielen súcit, ale najmä priateľstvo, porozumenie a lásku. Svoje príbehy viaže k deju len veľmi voľne, je to viac rozprávanie o ľuďoch ako o udalostiach. Jeho hrdinovia bojujú so zneužívaním moci, proti ľudskej krutosti, vyrovnávajú sa s rozdielmi medzi svojimi snami a realitou. K jeho najpopulárnejším dielam patrí humoristicko-satirický román zo života lesných robotníkov Nevera po slovensky (1988).
Velluire

Poloha

Obec má rozlohu 9,54 km². Najvyšší bod je položený 32 m n. m. a najnižší bod 0 m n. m.

Obyvateľstvo

Počet obyvateľov obce je 564 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Rýchle správy

Rýchle správy (iné názvy: instant messaging, odosielanie/posielanie/zasielanie okamžitých správ, rýchle posielanie/zasielanie správ, okamžitý messaging, okamžité spracovanie správ), skr. IM, je systém alebo spôsob na komunikáciu prostredníctvom textových správ, ktoré sa posielajú prostredníctvom počítačovej siete v reálnom čase.
Používajú sa protokoly ako napríklad ICQ,Skype alebo XMPP. Ide o komunikáciu v reálnom čase najčastejšie medzi dvoma osobami písaným textom cez IM program komunikujúcim prostredníctvom internetu.

Dejiny

Prvým z voľne dostupných programov pre instant messaging širokej verejnosti bol ICQ predstavený v roku 1996 izraelskou firmou Mirabilis. Vďaka jeho veľmi rýchlemu rastu sa stal hrozbou pre komerčnú IM sieť amerického poskytovateľa internetu AOL Instant Messenger, ktorý na to zareagoval zakúpením firmy Mirabilis. Počas niekoľkých rokov bolo vyvinutých mnoho alternatívnych IM klientov (Yahoo! Messenger, MSN Messenger,Skype, Excite, Ubique, či bezpečnejší program Lotus Sametime od firmy IBM), každý s vlastným protokolom (pochopiteľne navzájom nekompatibilným). Užívatelia preto museli používať aj niekoľko klientov zároveň. S veľkým úspechom sa preto stretli multiprotokolové klienty ako Pidgin (predtým Gaim), Miranda, Trillian, SIM alebo Kopete. S ICQ je taktiež kompatibilný nenáročný ruský klient QIP, ktorý podporuje iba túto sieť (v novej verzii QIP Infium už podporuje aj sieť XMPP a XIMMS), ale je stabilnejší a ľahšie nastaviteľný ako Miranda, ktorá však podporuje mnoho rozšírení a oveľa viac protokolov. Rozdiely medzi protokolmi zotiera otvorený XMPP protokol pre IM, ktorý dokáže okrem iného pomocou takzvaných transportov komunikovať i s ostatnými sieťami.
Dejiny Prílesa

Administratíva obce

Príles ako kuriálna obec nemala vlastnú samosprávu, ale zastupovali ju feudálny vlastníci majetkov. Príles bez richtára vystupuje ešte v roku 1852. V zápisnici obecného predstavenstva sa v roku 1894 podpisuje ako richtár barón Filip Skrbenský. Od roku 1896 bol richtárom Leopold Stankovič, ktorého v roku 1909 vystriedal Marek Masár. Od roku 1906 používal richtár nápisovú pečiatku s nápisom:TRENCSÉN VÁRMEGYE PRILESZ KÔZSÉG *1906* (preklad: TRENČIANSKA ŽUPA PRÍLES OBEC *1906*). História Prílesa ako samostatnej obce sa uzatvára v roku 1913, keď bol pripojený k Trenčianskej Teplej.

Poddané obyvateľstvo

História kuriálnych obcí, medzi aké patril aj Príles, sa v minulosti premietala predovšetkým v majetkových vzťahoch šľachticov, ktoré tu mali sídlo. Žili tu však aj rodiny poddaných. Údaje o nich sú oveľa menšie, ako o poddaných obciach, patriacich feudálnym panstvám. Panstvá si už od 16. storočia vypracovávali svoje urbáre. S menami poddaných je možné stretnúť sa len v listinách, ktoré riešia majetkové vzťahy šľachticov, napr.  v roku 1593 pri oceňovaní majetku v Prílese sa spomína vdova po želiarovi Jakubovi Ďurišovi. V listine z roku 1611 sa konala kanonická vizitácia, kde sa spomínajú traja sedliaci pracujúci pre dubnickú farnosť. V období reformácie z nich farnosť nemala úžitok, pretože patrili príleským pánom: Jánovi Rudňanskému, Jánovi II. Príleskému a Félixovi Krnócimu.
Poddaní v kuriálnych obciach neboli natoľko zaťažení daňovými povinnosťami ako poddaní obcí patriacim panstvám. V Prílese nikdy nežilo veľa obyvateľov. Najnižší bol v roku 1895 – iba 32 obyvateľov, najvyšší bol v roku 1836, keď mala obec 106 obyvateľov. Do Trenčianskej Teplej sa včlenil v roku 1913 s 59 obyvateľmi.
Podobne sa menil aj počet domov v obci. V roku 1598 tu bolo 11 domov, najviac domov zaznamenali v roku 1784 a v roku ich počet klesol na 6.
Občas nečas

Tematické zameranie

Občas nečas podáva informácie o novinkách na univerzite, internátoch, ale aj samotnom meste Nitra. Prináša reportáže zo športových podujatí, recenzie divadelných predstavení, informuje o školstve a približuje čitateľom dianie v študentskom živote.
Rubrikami časopisu sú: Zo školstva, Rektorát, UKF life, Medzi riadkami, ON predstavuje, EKO, Rande s Nitrou, Kultúra, Šport. Pravidelne je zaraďovaná aj rubrika s názvom Špeciál, ktorej zameranie sa každým číslom líši a nedotýka sa iba študentov. Každé číslo taktiež prináša možnosť súťaže o knihu či lístky do kina.
Časopis vyhlásil vo svojom štatúte názorovú nezávislosť od svojho vydavateľa.
Cieľovou skupinou sú čitatelia z prostredia univerzity, ale aj obyvatelia Nitry a vďaka webstránke už aj čitatelia z celého Slovenska.
Guêprei

Poloha

Obec má rozlohu 7,1 km². Najvyšší bod je položený 169 m n. m. a najnižší bod 73 m n. m.

Obyvateľstvo

Počet obyvateľov obce je 151 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Rhéxibios z Opuntu

Rhéxibios (starogr. Ῥηξιβίος – Rhéxibios) bol olympijský víťaz v pankratiu v roku 536 pred Kr.
Rhéxibios z Opuntu zvíťazil v pankratiu na 61. olympijských hrách v roku 536 pred Kr. Pankration, ktorý zaviedli v Olympii na 33. hrách v roku 648 pred Kr. bol pästiarský zápas, pri ktorom boli dovolené všetky zápasnícke chmaty, údery päsťou, kopanie a vykrúcanie údov.
Staroveký autor Pausanias uvádza, že v olympijskej Altide videl sochu Rhéxibia. Bola zhotovená z dreva figovníka a umiestnená neďaleko Oinomaovho stĺpu. Podľa Pausania socha Rhéxibia patrila v Olympii medzi prvé sochy, ktoré boli venované úpolovým športovcom.
Boris Filan

Životopis

Vyštudoval filmovú a televíznu dramaturgiu a scenáristiku na VŠMU v Bratislave (1972).

Tvorba

V rokoch 1973 – 1987 pracoval ako dramaturg v literárnej redakcii a redakcii zábavných programov vtedajšej Československej televízie v Bratislave. Od šestnástich rokov písal texty pesničiek, neskôr hlavne pre Paľa Hammela a skupiny Prúdy a Elán.  Vydal ich v dvoch zbierkach textov „Túlavý psík“ a 69 textov. 
Je autorom viacerých scenárov televíznych inscenácií, scenáru k hudobnému filmu Rabaka (so skupinou Elán v titulnej úlohe), muzikálov Snehulienka a sedem pretekárov  (hudba Vašo Patejdl) a Dievča z klubu.  
Autorsky pripravoval a uvádzal televíznu talkshow „Gala Borisa Filana“, relácie "Ligapasáž" a "Cesta okolo seba." V Slovenskej televízii uvádzal svoju talkshow Gala-Gala. 
V rádiu Okey mal každú nedeľu napoludnie talkshow "Tri opice".  V Slovenskom rozhlase každú sobotu dopoludnia uvádza publicisticko-úsmevnú reláciu s názvom "Pálenica". Na nedeľné dopoludnie pripravuje rozhlasový seriál o použiteľnej minulosti "Verejné tajomstvá".
V 1991 rokoch vydal svoju prvú knihu pre dospelých "Paternoster". Cestoval po svete a pre denníky Smena a SME napísal sto pokračovaní cestopisných Tam-tamov.  Tvrdí o sebe, že nie je cestovateľ ale tulák, ktorý navštívil mnohé krajiny a priniesol z nich zaujímavé písomné záznamy, ktoré vyšli knižne.   Po prvom vydaní Tam-tamov v roku 1993 napísal viacero ich pokračovaní.  Celkove sa TAM-TAMOV dodnes predalo vyše sto tisíc.  
5. júna 2018 mu vo vydavateľstve Slovart vyšla jeho kniha poviedok s názvom Hodina človečiny, venovaná Ľudovítovi Štúrovi a jeho generácii.

Plánovaná tvorba

Boris Filan rád oznamuje svoje literárne plány. Svoje 70 narodeniny oslávi 26. septembra 2019 koncertom.  Na jeseň 2019 mu vo vydavateľstve Slovart vyjde výber toho najlepšieho z jeho cestopisov pod názvom Široko Ďaleko a rovnako aj výber z jeho úspešných poviedok Cesta okolo seba. Okrem toho pripravuje aj román ŠNR z prostredia televízie a pracuje aj na príprave poviedkovej knižky s pracovným názvom Miliónta kvapka, cestopisu Madagaskráľ z cesty po ostrove Madagaskar na ktorom pôsobil Móric Beňovský a venuje sa aj písaniu knihy Bratislavské rybičky, v ktorej opäť poodhalí svoje spomienky na rodnú Bratislavu.

Ocenenia

Za publicistickú aktivitu dostal v roku 1994 cenu Egona Erwina Kischa. V roku 2000 získal Cenu za najpredávanejšiu knihu za dielo Tam tam 3, ktorú udeľovala za rok 1999 VÚB. V roku 2009 získal cenu Zlaté pero 2009 za najhodnotnejšie pôvodné dielo s knihou Dole vodou. Ľúbostný román Klimtov bozk sa stal Knihou roka 2009. V januári 2011 sa stal víťazom Krištáľového krídla za rok 2010 v kategórii publicistika a literatúra za knihu PrešpoRock. V novembri 2014 bol ocenený Veľkou cenou SOZA za celoživotné dielo.
Pusey

Poloha

Obec má rozlohu 8,18 km². Najvyšší bod je položený 266 m n. m. a najnižší bod 213 m n. m.

Obyvateľstvo

Počet obyvateľov obce je 1 556 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Le Faget

Poloha

Obec má rozlohu 11,31 km². Najvyšší bod je položený 275 m n. m. a najnižší bod 170 m n. m.

Obyvateľstvo

Počet obyvateľov obce je 358 (2009).
Nasledujúci graf zobrazuje vývoj počtu obyvateľov v obci.
Zdroje: INSEE